റവന്യു വകുപ്പില് ജോലി ഭാരത്തിനനുസരിച്ച് സ്റ്റാഫ് പാറ്റേണ് പുതുക്കി നിശ്ചയിക്കണമെന്ന് പെരിന്തല്മണ്ണ: ജോലിഭാരം കൊണ്ട് വീര്പ്പുമുട്ടുന്ന റവന്യൂവകുപ്പില് സുതാര്യവും അഴിമതിരഹിതമായും വേഗത്തിലും സേവനങ്ങള് പൊതുജനങ്ങളില് എത്തിക്കുന്നതിനു നിലവിലെ സ്റ്റാഫ് പാറ്റേണ് പുതുക്കി നിശ്ചയിക്കണമെന്ന് കേരള റവന്യൂ ഡിപ്പാര്ട്ട്മെന്റ് സ്റ്റാഫ് അസോസിയേഷന് പെരിന്തല്മണ്ണ താലൂക്ക് സമ്മേളനം ആവശ്യപ്പെട്ടു. വില്ലേജ് ഓഫീസുകളില് 50 ശതമാനം പിഎഫ്എമാരെ അപ്ഗ്രേഡ് ചെയ്തുകൊണ്ട് ഫ്രണ്ട് ഓഫീസ് സംവിധാനം കൊണ്ടുവരണമെന്നും സമ്മേളനം ആവശ്യപ്പെട്ടു. കെആര്ഡിഎസ്എ സംസ്ഥാന സെക്രട്ടേറിയറ്റ് അംഗം പി.ഷാനവാസ് ഉദ്ഘാടനം ചെയ്തു.ജില്ലാ പ്രസിഡന്റ് എ.ഇ.ചന്ദ്രന്, സെക്രട്ടറി എസ്.മോഹനന്, ജോയിന്റ് കൗണ്സില് പെരിന്തല്മണ്ണ മേഖലാ സെക്രട്ടറി എസ്.അരുണ്, പി.ഹംസ എന്നിവര് പ്രസംഗിച്ചു. ഭാരവാഹികളായി പ്രസിഡന്റ് എം.നിസാം, വൈസ് പ്രസിഡന്റ് പ്രഭാതകൃഷ്ണന്, സെക്രട്ടറി എസ്.ഓമനദാസ്, ജോയിന്റ് സെക്രട്ടറി ബി.അജിത് കുമാര്, ട്രഷര് വാസിം എന്നിവരെ തെരഞ്ഞെടുത്തു.